নবরাত্রিতে বারাণসীতে বন্ধ মাছ-মাংসের দোকান, কড়া নির্দেশিকা, লঙ্ঘনে জরিমানা

ওয়েব ডেস্ক: দিল্লিতে নবরাত্রিতে মাংসের দোকান বন্ধ নিয়ে আগেই একবার জোর সওয়াল করেছেন বিজেপির রবীন্দ্র নেগি। এই নিয়ে কম বিতর্ক হয়নি। এবার সেই নবরাত্রিতে বারাণসীর (Varanasi) সব মাংসের দোকান (Meat Shop) বন্ধ রাখা হবে। জারি নির্দেশ। এই প্রথম নবরাত্রিতে মাংসের দোকান বন্ধ রাখা হবে রাজ্যটিতে। নবরাত্রি চলাকালীন মাংস, পোলট্রি এবং সব মাছের দোকান বন্ধ থাকবে।

বারাণসীর পুরসভার মেয়র অশোক কুমার তিওয়ারি (Mayor Ashok Kumar Tiwari) এই নির্দেশিকার কথা জানিয়ে দিয়েছেন।

রবিবার থেকে চৈত্র নবরাত্রি উৎসবের সূচনা হবে। সেই সময় মুসলিমদের অন্যতম পরব ইদও পড়েছে।

বৃহস্পতিবার পুরসভার কার্যনির্বাহী কমিটির বৈঠকে এই সিদ্ধান্ত নেওয়া হয়েছে। মেয়র কঠোর ভাবে সেই নির্দেশ পালন করার আহ্বান জানিয়েছেন।

আরও পড়ুন: নবরাত্রিতে দিল্লিতে বন্ধ রাখতে হবে মাংসের দোকান, নয়া ফতোয়া বিজেপির রবীন্দ্র নেগির

সেই সময় ইদ (Eid) নিয়ে মেয়র জানিয়েছেন,  মুসলিম ভাইদের বিবেচনা করা উচিত, হিন্দুদের কাছে নবরাত্রি অন্যতম একটি পবিত্র মাস। তাই অন্তত ৯ দিনের জন্য, এই আদেশ পালন করা হোক। কেউ ৩৬০ দিন বন্ধ রাখতে বলছে না।

বারাণসী দেশের ‘ধর্মীয় এবং সংস্কৃতি’র রাজধানী। অসংখ্য পুণ্যার্থী এখানে আসেন। এটি তার একটি ঐতিহ্য। তাই সেটি বোঝা উচিত। জোর করে চাপিয়ে দেওয়া হচ্ছে, এই রকম ভাবার কোনও কারণ নেই।

তথ্য অনুসারে, বৃহস্পতিবার এই সংক্রান্ত একটি বৈঠক হয়। সেখানে কার্যনির্বাহী কমিটির সদস্য মদন মোহন দুবে নবরাত্রিতে মাংস, মাছ এবং হাঁস-মুরগির দোকান বন্ধ রাখার পরামর্শ দেন।

কমিটির আরও পরামর্শ, বিভিন্ন ধর্মীয় স্থান এবং স্কুলের কাছে সিগারেট বিক্রি নিষিদ্ধ করা হোক।

এই মাসের শুরুর দিকে বারাণসী পুরসভা (ভিএমসি)-র একটি দল অজয় ​​প্রতাপ সিংহের নেতৃত্বে কাশী বিশ্বনাথ মন্দিরের কাছে ২৬টি আমিষ খাবারের দোকান বন্ধ করার জন্য একটি অভিযান চালান। অভিযানটি নাইসদক এবং বেনিয়াবাগের মতো মুসলিম সংখ্যাগরিষ্ঠ এলাকাতে হয়েছিল।

ভিএমসি (VMC) নির্দেশিকা কঠোরভাবে মেনে চলার আশ্বাস দিয়েছে, লঙ্ঘনের করা হতে পারে।

মন্দিরের কাছে মাংস ও মদের দোকান বন্ধ করার প্রস্তাবটি আদিবিশ্বেশ্বরের কর্পোরেটর ইন্দ্রেশ কুমার সিং ১৯৫৯ সালের পৌর কর্পোরেশন আইনের ৯১ (২) ধারা উদ্ধৃত করে উত্থাপন করেছিলেন।

জানুয়ারিতে বারাণসী পৌর কর্পোরেশনে (ভিএমসি) এক আলোচনার সময়, কর্পোরেটররা উল্লেখ করেছিলেন যে অযোধ্যা, মথুরা এবং হরিদ্বারের মতো মন্দির শহরগুলিতে দুই থেকে পাঁচ কিলোমিটার ব্যাসার্ধের মধ্যে কোনও মাংস বা মদের দোকান নেই। প্রস্তাবটি সর্বসম্মতিক্রমে পাস হয়েছিল।

দেখুন অন্য খবর: